hu hu hu hu hu hu hu hu hu hu hu hu hu hu hu hu hu hu hu hu hu ca hbs_lat hu fr hu fr hu gl hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu pt ro hu hu ro pl ga hu ro ceb ceb tr it pl vi ro ro ro ro eo ro en ro ro fr en ast pl hbs_lat de ro ceb ro la ro es de en vi vi it tr es de ro hbs_lat fr pt ro de ro ro it ceb id ro ro id en ro en pt ro ro cs ro de ro ro ro hbs_lat it ro ro la hu hu hu hu hu hu hu hu hu hu hu hu hu hu hu hu hu hu hu
Vrancea (magyarul Vráncsa megye[1][2]) Románia egyik megyéje (teljes román nevén Județul Vrancea) Moldvában. Székhelye a 103 000 lakosú Foksány (románul Focșani). A megye területe 4857 négyzetkilométer, népessége 2002-es adatok szerint 387 632 fő, ami négyzetkilométerenként 80-as népsűrűségnek felel meg. A megye területén 136 lakos vallotta magát magyarnak.
A Wikimédia Commons tartalmaz Vrancea megye témájú médiaállományokat.
A megye területén kisebb moldvai csángó diaszpóra is jelen van (kb. 6000 fő), ők azonban ma már nem vallják magukat magyarnak, nyelvükben nagyrészt elrománosodtak. Főbb településeik: Vizánta, Ploszkucény, Garófa.
Keleti szomszédai Vaslui és Galați megyék, nyugaton Kovászna, északon Bákó, délkeleten Buzău és Brăila megye.
Felszíne nyugat-kelet irányban háromlépcsős. A megye nyugati felében érnek véget a Keleti-Kárpátok délkeleti vonulatai (Vrancea-hegység). Ebben a régióban (Kárpát-kanyarulat vidéke) 1400 méter feletti magasságú hegyek találhatók. A terület szeizmikusan aktív, minden évben sok földrengés indul 80-160 kilométeres mélységekből. Pusztítóhatás inkább keleti irányba terjed ki.
Kelet felé a tengerszint feletti magasság csökken, először dombos vidék, a szubkárpáti övezet, a Vrancea-medencével, majd a Szeret folyó lapos völgye következik. Jó mezőgazdasági termővidék (szőlő, gyümölcs, gabona).
Vízhálózata sűrű, jelentősebb folyói: Zăbrăuți, Sușița, Putna, Zabola, Râmnic.
Éghajlatának évi középhőmérsékletei a hegyektől az alföldig 3-4 °C és 10 °C között ingadoznak.
Altalaja sót, építőkövet, ásványvizet tartalmaz.
A megye Románia legnagyobb bortermelője, területének 11%-át borítják szőlők. Fő bortermelő régiói: Panciu (8100 hektár), Odobești (7000 hektár) és Cotești.
Egyéb iparágak a megyében: élelmiszer- és italipar, textil-, papír- és bútortermelés, mechanikai alkatrészek gyártása.
Az andreiasui Élő Tűz (románul Focul viu)
A megyében 2007. július 1-jén két municípium, három további város és 68 község van, melyekhez összesen 346 település tartozik.[3]
Földrajzi Kislexikon - Dr. Tulogdi János, Kriterion Könyvkiadó, Bukarest, 1976
↑ Pál-Antal Sándor: A marosvásárhelyi utcák, közök és terek történeti névtára
↑ A Bizottság 2006/689/EK határozata (2006. október 3.) a Romániában a magas patogenitású madárinfluenza gyanújával kapcsolatos egyes védekezési intézkedésekről szóló 2005/710/EK határozat módosításáról
↑ SIRUTA: Románia közigazgatási területi egységeinek regisztere Archiválva 2003. február 17-i dátummal a Wayback Machine-ben (román nyelvű)
A lap eredeti címe: „https://hu.wikipedia.org/w/index.php?title=Vrancea_megye&oldid=24582675”
Utoljára szerkesztve 2022. január 14., 21:33-kor
A lap utolsó módosítása: 2022. január 14., 21:33
A lap szövege CC BY-SA 3.0 alatt érhető el, ha nincs külön jelölve.